cyanic-selkie/wikianc huggingface dataset:
Plessezk
Am Kader vum Kosmodrombau entstoung déi zoue Stad Mirny, als Wunnuertschaft fir dat militäresch an zivilt Personal. D'Uertschaft Plessezk déi der Startplaz den Numm ginn huet, läit wéi Mirny südlech vum Kosmodrom.
An de Joren 2013 / 2014 sollen déi béid europäesch ESA-Satellitte Sentinel-2A a Sentinel-3A am Kader vum Äerdobservatiounsprogramm GMES mat Rockot-Drorakéite vu Plessezk aus gestart ginn.
Benjamin Mkapa
De Benjamin William Mkapa, gebuer den 12. November 1938 zu Masasi a gestuerwen de 24. Juli 2020 zu Daressalam, war en tansanesche Politiker a vun 1995 bis 2005 den drëtte President vun Tansania.
Nodeems hien als Journalist geschafft hat, gouf hien 1977 Aussenminister vu sengem Land, an hat dono nach aner Ministesch- an Ambassadeursplazen (ë. a. an den USA).
Den nei gebauten Nationalstadion zu Daressalam gouf 2007 no him genannt.
Conliège
Conliège ass eng franséisch Uertschaft a Gemeng am Departement Jura an der Bourgogne-Franche-Comté.
Charles Bronson
Den Charles Bronson, gebuer den 30. November 1921 als Charles Dennis Buchinsky zu Ehrensfeld am Pennsylvania, a gestuerwen den 30. August 2003 zu Los Angeles a Kalifornien, war en US-amerikanesche Schauspiller.
Jonathan Winters
Den Jonathan Winters, gebuer den 11. November 1925 zu Dayton am Ohio a gestuerwen den 11. Abrëll 2013 zu Montecito a Kalifornien, war en US-amerikanesche Schauspiller.
Charles Bronson
Hie war vum Enn vun den 1960er Joren un ee Joerzéngt laang ee vun de populäerste Schauspiller. Besonnesch seng Roll am Sergio Leone sengem Westernepos C'era una volta il West vun 1968 als "Mann mat der Harmonika" an déi an Death Wish (1974), wou en d'Justiz selwer an d'Hand hëlt, hunn e bekannt gemaach.
Podporojje
Podporojje (op Russesch: Подпорожье, op Finnesch: Koskenala oder Podporožje, op Wepsesch: Kos'kenaluine oder Podporožj) ass eng Stad am Oblast Leningrad am Nordwestrussesche Federatiounskrees a Russland. Si läit um lénksen Uwänner vum Floss Swir, eng 265 km nordëstlech vu Sankt Péitersbuerg.
Burckhardt (Moundkrater)
De Burckhardt ass en Aschlagkrater op der nordëstlecher viischter Moundsäit, nërdlech vum Mare Crisium, tëscht de Kratere Geminus am Norden a Cleomedes am Süden. De Kraterrand ass normal erodéiert. Am Krater ass en Zentralbierg.
De Krater gouf 1935 vun der I.A.U. nom däitschen Astronom Johann Karl Burckhardt genannt.
Bardigues
Bardigues ass eng franséisch Uertschaft a Gemeng am Departement Tarn-et-Garonne, an der Regioun Occitanie.
NGC 72
Den NGC 72 (aner Bezeechnungen: PGC 1204, UGC 176, MCG 5-1-69, ZWG 499.109, ARP 113 an VV 166d) ass eng Balkespiralgalaxis am Stärebild Andromeda. Si läit no bei enger anerer Galaxis, mat der Nummer NGC 72A.
Den NGC 72 gouf de 7. Oktober 1855 vum ireschen Astronoom William Parsons entdeckt.
Feliciter
In Dei nomine Feliciter – In Gottes Namen voran, zum glücklichen Gelingen, kuerz Feliciter genannt, ass eng Publikatioun vum Iechternacher Willibrordus-Bauveräin, déi Artikelen zum Willibrorduskult an zum Wallfaartsuert Iechternach bréngt. Si kënnt zweemol am Joer eraus: am Mee oder am Juni fir d'Sprangpressioun an am November fir Willibrordusdag (7. November).
De Feliciter geet zeréck op eng Initiativ vum Pierre Kauthen, deen deemools President vum Willibrordus-Bauveräin war. Déi eescht Nummer koum am November 1990 eraus. D'Auteure vun där Nummer waren: Pierre Kauthen, Mathias Schiltz, Georges Kiesel, Emile Seiler, Théophile Walin an Alex Langini. Redakter war de Pierre Kauthen.
De Feliciter koum als Bäilag vum Letzeburger Sonndesblad eraus, a wéi dëst am Dezember 2001 opgehalen huet, vun 2002 un als Bäilag vum Luxemburger Wort.
Déi redaktionell Leedung vum Periodik louch bis 2005 an der Hand vum Pierre Kauthen; zanter Mee 2006 läit s'an der Hand vum Marc Jeck.
Rëmelenger Schmelz
D'Rëmelenger Schmelz war vun 1872 bis 1919 a Betrib, si stoung tëscht Rëmeleng an Téiteng südlech vum Schlakentipp do wou haut den Depot vum Poeckes an d'Kontruktiounshale vum Konstruktiounsatelier Vossloh Cogifer Kihn sinn, deenen hiert Verwaltungsgebai an der fréierer Kantin vun der Schmelz ass.
Besëtzverhältnesser am Laf vun der Zäit
Et war d'Initiativ vun der Aktiegesellschaft Gonner, Munier, Helson & Cie fir zu Rëmeleng eng Schmelz ze bauen. 1872 huet en éischten Héichuewen de Betrib opgeholl.
Wéi d'Schmelz 1881 an de Besëtz vun der Rü­melinger und Oettinger Hochofen- und Eisenwerkgesell­schaft Antoine Pescatore Louis Zoude & Cie iwwergaange war, do koumen zwéi weider Héichiewen derbäi.
Wéinst der Faillite 1886/87 vun der Bank Fehlen ass och d ' Antoine Pescatore Louis Zoude & Cie Faillite gaangen, an d'Schmelz gouf 1888 vun der Hauts-Fourneaux de Rumelange iwwerholl. Dës Gesellschaft huet sech 1905 no der Fusioun mat der saarlännescher St. Ingbert Société anonyme des Hauts fourneaux et Aciéries de Rumelange St.Ingbert genannt.
Betrib vun der Schmelz
D'Rëmelenger Schmelz krut hir Minett vum Huttbierg, déi vun 1882 un iwwer d'Seelbunn Huttbierg-Rëmeleng direkt an den Héichuewe gaangen ass. Donieft koum ë. a. och nach Minett vun de Minièrë Kierchbierg, Paartegrond, Wuedert, Lannebierg, Tëtelbierg (Rolleng), Buschenthal (Uewerkuer) an Tennesgrëndchen (Déifferdeng).
Tëscht 1900 an 1910 war d'Héichzäit vun der Rëmelenger Schmelz. 14 mächteg Cowper hunn d'Loft fir déi dräi Héichiewen erhëtzt.
1918 kuerz nom Éischte Weltkrich war d'Feier aus an deenen dräi Héichiewen. Well d'Schmelz mat just 150 Tonne Réigoss pro Dag net rentabel genuch war, a well och net genuch Plaz war fir se weider auszebauen, do gouf se 1921 definitiv zougemaach. D'Ofbrochaarbechten hunn nach bis uganks der 1950er Jore gedauert.
INaturalist
Zënter dem 1. Abrëll 2021 ass den Naturmusée mat der Websäit iNaturalist.LU Member vum globalen iNaturalist Netzwierk. , Den iNaturalist ka fir sougenannt "BioBlitzer" benotzt ginn, Evenementer bei deenen et dreems geet an enger Regioun an an engem gewëssen Zäitraum méiglechst vill wëll Aarten ze dokumentéieren. Ee vun dësen Evenementer ass de City Nature Challenge deen zanter 2019 vum Naturmusée organiséiert gëtt, oder de BioBlitz an der Minett UNESCO Biosphere am Joer 2021.
Schëld E, 20
Originaltext aus dem Code de la route:
''19. arrêt de tramways - Le signal E,20 indique un arrêt de tramways. Il doit être répété au revers du panneau''.
Tour du Haut-Var 2019
Déi '''51. Editioun vum Tour du Haut-Var''' gouf vum 22. bis de 24. Februar 2019 gefuer a stoung um Kalenner vum UCI Europe Tour 2019 an der Kategorie 2.1.
Soweto
Soweto (offiziell Kuerzform vun South Western Townships, "Südwestlech Faubourgen“) gouf 1963 gegrënnt als en Zesummeschloss vun enger 30 Townships am Südweste vun der südafrikanescher Industriemetropol Johannesburg.
Vun 1983 bis 2002 war Soweto eng eegenstänneg Stad. Zënter 2002 gehéiert et zu der Metropolgemeng City of Johannesburg.
Soweto gëllt zënter der Revolt zu Soweto, de 16. Juni 1976, als Symbol vun der Resistenz géint d'Apartheidsregime. Et waren dëst Protestdemonstratioune vu Schüler- a Studenten, déi géint eng Direktiv vun der Regierung manifestéiert hunn, déi virgeschriwen huet, datt d'Coursen an den ieweschte Schoulklasse just nach op Afrikaans an net méi op Englesch gehale solte ginn. Police an Arméi hunn op d'Manifestante geschoss, an et gouf iwwer 500 Doudesaffer. Zënter 1994 ass de Soweto Day en nationale Kommemoratiounsdag un déi Evenementer,
2011 hunn offiziell 1.271.628 Leit zu Soweto gewunnt (Vollekszielung 2011). Inofiziell gëtt awer vun3,5 Millioune Mënschen ausgaangen, déi op enger Fläch vun 130 km² liewen.
D'Nimm vun de ronn 30 Townships sinn, dem Alphabet no: Bram Fisherville, Chiawelo, Diepkloof, Dobsonville, Dlamini (och: Dhlamini), Dube, Jabavu, Emdeni, Jabulani, Killarney, Klipspruit, Mapetla, Meadowlands, Mofolo, Molapo, Moletsane, Moroka, Mzimhlophe, Naledi, Orlando, Phefeni, Phiri, Phomolong, Pimville, Protea, Protea Glen, Senaoane, Snake Park, Tladi, White City, Zola an Zondi.
Milan Kundera
De Milan Kundera, gebuer den 1. Abrëll 1929 zu Brno, an der Tschechoslowakei, a gestuerwen den 11. Juli 2023 zu Paräis, war en tschechesch-franséische Schrëftsteller. Hie gouf mat senger Anthologie Směšné lásky (de: Das Buch der lächerlichen Liebe, 1969) bekannt. 1975 ass hien, well en nom Nidderschloe vum Prager Fréijoer an der "Normalisatiouns-"Phas dono fir de kommunistesche Regime eng persona non grata gi war, a Frankräich geplënnert. Dee gréisste kommerzielle Succès hat hie mam Roman L' insoutenable légèreté de l'être (1984). Vun 1984 un huet de Kundera op Franséisch geschriwwen. Hie war Enseignant fir Literatur op der École des hautes études en sciences sociales (EHESS) zu Paräis.
Mos Stellarium
Mos Stellarium ass e lëtzebuergeschen Documentaire vun der Karolina Markiewicz an dem Pascal Piron. En hat den 11. November 2015 seng Première.
Ëm wat geet et am Film?
Fënnef Flüchtlingen, de Yunus aus Afghanistan, d'Anna aus Syrien, den Eko an den Dzemil aus Montenegro, an d'Milena aus dem Kosovo erzielen, op wéi engem Wee s'op Lëtzebuerg koumen, a wéi se do drop waarden, fir hiert neit Liewen opbauen ze kënnen.Och de Rijad kënnt zu Wuert. Hien huet e puer Joer zu Lëtzebuerg gelieft, éier en expulséiert gouf an elo nees zeréck am Montenegro ass.
De Film weist ni dat ganz Gesiicht vun de Personnagen.
Produktiounsgeschicht
D'Karolina Markiewicz huet 2006 ugefaangen, an enger Integratiounsklass an engem Lëtzebuerger Lycée als Franséischproff a Régente ze schaffen. Vill Schüler, déi Demandeur d'asile waren, hu sech hir dunn uvertraut. 2013 ass si dem Pascal Piron begéint, an zesummen hu si entscheed, en Documentaire iwwer jonk Flüchtlingen zu Lëtzebuerg ze dréinen.
Am ganze goufe wärend 34 Dréideeg am Mäerz an Abrëll 2015 ëm déi 60 Stonne Filmmaterial opgeholl.
Den Titel bedeit "Bräich vun de Konstellatiounen". En ass eng Referenz op "Mos Maiorum", eng europäescher Police-Actioun an allen EU-Länner am Oktober 2014 géint de Mënschenhandel, mee wärend där vill Demandeurs d'asile an hir Länner zeréck geschéckt goufen.
De Film existéiert och als Videoinstallatioun a véier méi kuerze Kapitelen. Si gouf ënner anerem am Kunstmuseum vu Liechtenstein an op der Biennale vu Venedeg am Liechtensteiner Pavillon ausgestallt.
Filmpräisser a Filmfestivallen
Mos Stellarium war bei der 7. Editioun vum Lëtzebuerger Filmpräis an der Kategorie "Beschten Documentaire" nominéiert.
De Film ass um Silk Road Film Festival 2016 zu Dublin an um One World România gelaf. E gouf am Dezember 2015 och zu Ankara an zu Istanbul gewisen, am Kader vun der 5. Editioun vun de Human Rights Film Days vun der Europäescher Unioun.
2.378 Leit waren den Documentaire an de Kino kucken.
Wat sot d'Press?
Sofia Eliza Bouratsis, d'Lëtzebuerger Land: "Un projet audacieux Ce film documentaire[...] est d'une beauté poignante et cette beauté qui paraît paradoxale surgit en réalité des récits : la dignité, le courage de ces jeunes sont beaux, inspirants. Et les réalisateurs du films, habitués à proposer des projets qui sortent des cases, ont fait ce choix : de rester fidèles à l'esthétique poignante de ce monde – monde à l'envers – qu'il faut absolument aller voir."
Luc Cargari, Woxx: "En ajoutant encore une couche d'images esthétiques – des vues typiquement luxembourgeoises, mais toutes désertes et souvent filmées à l'envers – entre les différents entretiens, Karolina Markiewicz et Pascal Piron ont créé une autre façon de présenter le thème de la migration, loin de l'hystérie médiatique. Un regard simple, empathique et sans jugement moral. En d'autres mots, un film assez unique qui mérite d'être vu par beaucoup au pays."
Marie-Laure Rolland, Luxemburger Wort: "L'originalité de la démarche de Karolina Markiewicz et Pascal Piron – qui a d'ailleurs été remarquée par le Liechtenstein, pays qui a sélectionné le film pour être diffusé dans son Pavillon à la Biennale de Venise – tient en premier lieu à ce que ceux-ci donnent la parole à des adolescents."
Jean-Marc Adolphe, Mouvement: "Donner enfin un visage aux réfugiés, les filmer en dignité : tel est le pari (réussi) de nos collaborateurs Karolina Markiewicz et Pascal Piron dans le film Mos Stellarium. [...] Nul ne témoigne pour le témoin… Dans leur film Mos Stellarium, Karolina Markiewicz et Pascal Piron se dispensent de tout commentaire. « Documenter », c'est comment taire, en tout cas éviter l'insupportable interrogatoire pour laisser toute la place à la seule parole des témoins."
Sowjetesch Raumfaart
Déi sowjetesch Raumfaart huet zanter dem Start vum Sputnik 1 am Joer 1957 weltwäit als féierend gegollt; zäitweis huet den US-amerikaneschen Apollo-Programm mat der Moundlandung 1969 hir de Rang oggelaf, si war awer weider virun allem am Beräich vun orbitale Statioune present.
Grondlagen
Déi theoreetesch Grondlage vum Weltraumfluch goufe schonn am Ufank dem 20. Joerhonnert vum russesche Wëssenschaftler Konstantin Ziolkowski geluecht. Géint Ufank vum éischte Weltkrich hat dat zaristescht Russland a spéider dunn d'UdSSR mam Bau vu klenge Rakéiten ugefaangen,. Bekannt gouf virun allem ënner dem Numm Stalinuergel den zanter 1938 militäresch agesate Katjuscha-Rakéitewerfer.
De wichtegste Kapp vun der sowjetescher Rakéitenentwécklung war de Sergei Koroljow, deem seng Identitéit am Westen eréischt no sengem Doud, de 14. Januar 1966 bekannt gouf. De sowjetesche Raumfaartprogramm war, wéi den amerikanesche vun Ufank un enk un de militäreschen Interessi gebonnen an ënnerlouch strengster Geheimhalung. De Koroljow war, grad wéi de von Braun, vun de Raumfaartméiglechkeete faszinéiert, konnt sech awer ufanks nëmme hanner de Kulisse fir d'Benotze vu Groussrakéite fir friddlech Zwecker asetzen.
Déi sowjetesch Raumfaart war anescht organiséiert wéi déi vun den USA. Déi amerikanesch Rakéitenentwécklung gouf an den dräi Deelsträitkräften Arméi, Marinn a Loftwaff getrennt gemaach. Sou stoung dem von Braun seng Redstone-Entwécklung a Konkurrenz zu engem Marinne-Programm. Spéider gouf du mat der NASA eng eegen Agentur fir déi zivil Raumfaart gegrënnt, wärend déi militäresch Rakéitenentwécklung weider bei den dräi Deelsträitkräfte blouf.
An der UdSSR gouf dergéint eng eegen Deelsträitkraaft geschaf: Déi kosmesch Sträitkraaft (WKS – Wojenno Kosmitscheskije Silui), déi souwuel fir déi militäresch wéi och fir déi zivil Entwécklung zoustänneg war. Eréischt mat der Grënnung vun der russescher Federatioun 1992 gouf och do eng eegen, zivil Raumfaartagentur d'Roskosmos gegrënnt.
R-7
Als grouss Ingenieursleeschtung vum Koroljow, well besonnesch einfach an domat zouverlässeg, gëllt déi ufanks als Interkontinentalrakéit konzipéiert R-7. Si gouf mat nëmme klenge Variatiounen déi am meeschten agesat Drorakéit weltwäit a gëtt bis haut als Dréier vum Sojus-Raumschëff a vum Progress-Transporter agesat, ë. a. fir de Mannschaftstransport fir d'ISS an hir Versuergung.
Mat enger R-7 war och de Sputnik 1 de 4. Oktober 1957 gestart, den éischten Äerdsatellit – eng Sensatioun, déi och am Westen Begeeschterung fir d'Raumfaart bruecht hat. De Start war am Kader vum Internationale Geophysikalesche Joer 1957 erfollegt an hat an de westleche Länner zum sougenannte Sputnikschock gefouert.
De gréissten Erfolleg vun der sowjetescher Raumfaart awer war de Fluch vum Juri Gagarin, dem éischte Mënsch am Weltraum. No der erfollegräicher Äerdëmkreesung den 12. Abrëll 1961 gouf hien zu Moskau an an der ganzer Welt mat grousser Begeeschterung gefeiert. Beim Lenin-Prospekt zu Moskau gouf 1980 dat gewaltegt, futuristescht Gagarin-Denkmal opgeriicht.
Grand Jojo
De Jules Jean Vanobbergen, gebuer de 6. Juli 1936 zu Ixelles - Elsene a gestuerwen an der Nuecht op den 1. Dezember 2021 zu Groot-Bijgaarden, war e belsche Sänger, deen ënnert sengem Kënschtlernumm Grand Jojo, respektiv Lange Jojo, bekannt gouf.
Sowjetesch Raumfaart
R-7
Fir déi sowjetesch Féierung a fir de Regierungschef Nikita Chrustschow koumen dës Erfolleger zimmlech onerwaart. Et gouf awer net vergiess, fir se propagandistesch auszenotzen, fir d'Iwwerleeënheet vum Kommunismus ze demonstréieren.
Grand Jojo
Hien ass bekannt fir seng Stëmmungs-, fir net ze soe Sauflidder, déi e gellege Succès haten an hunn, dorënner On a soif ! (1979, mat dem Refrain Chef, un p'tit verre, on a soif), Jules César an E viva Mexico, dat fir d'FIFA-Foussballweltmeeschterschaft 1986, wou d'Belsch et bis an d'Halleffinall gepackt haten, zum Asaz koum.
Sowjetesch Raumfaart
Wettlaf zum Mound
D'Sowjetunioun huet och bei der Course op de Mound matgemëscht a konnt do mat de Lunik-Missioune schonn 1959 Erfolleger verbuchen a vun 1963 mat dem Luna-Programm weiderféieren. Fir eng bemannt Missioun hätt een eng nei grouss Drorakéit gebraucht, awer nom Doud vum Koroljow am Joer 1966 hunn s et net méi fäerdegbruecht d'Mëttelen an d'Fäegkeeten erfollegräich op déi Aufgab ze konzentréieren. No en ettleche Feelstarte gouf mat den Aarbechten un der gewalteger N1-Rakéit 1974 opgehalen an de sowjetesche bemannte Moundprogramm gestrach.
Grand Jojo
Hien ass Ritter am Leopoldsuerden an Eierebierger vun der Stad Bréissel.
Sowjetesch Raumfaart
Planéitesonden
Mat Lunochod goufen nach bemierkenswäert Roboter-Missiounen op de Mound gemaach. Déi verschidde Missiounen op de Mars waren awer keng Erfolleger. Vun de Mars-Sonde war Mars 1 am Joer 1962 gestart an hat och de Planéit erreecht, konnt awer wéinst technesche Problemer keng Donnéeë liwweren. Änlech ergoung et och dem Mars 2 an 3, déi 1969 gestart waren. Déi 1973 fortgeschéckt Sonde 4 bis 7 ware mat Elektronikproblemer geplot, nëmme Mars 5 hat eng Rei Fotoe geliwwert. Och déi béid Fobos-Sonde fir Erfuerschung vum Marsmound Phobos am Joer 1988 konnten hiert Zil net erreechen. 1996 gouf och déi russesch Mars 96-Sond no engem Feelstart ofgeschriwwen.
D'Sonden op den Nopeschplanéit Venus hate méi Erfolleg. Tëscht 1965 an 1984 goufen am Ganze fofzéng Venera-Missioune gestart, mat haaptsächlech erfollegräichem Verlaf, woubäi vill Donnéeën, Radarkartéierungen an héichopgeleist Fotoen iwwermëttelt goufen. Tëscht 1984 an 1986 hu sech ënner Bedeelegung vun internationale Wëssenschaftler, d'Vega 1 an 2 Missiounen ugeschloss. Dobäi goufe Landesonden op der Venus ofgesat, gefollegt vun engem Rendez-vous mat dem Koméit Halley. Wann och nëmme wéineg wëssenschaftlech neit Material entstoung, sou hunn d'Vega-Missiounen dach demonstréiert, datt se technologesch weider op der Héicht waren.
Buran an Energija
Mat der Entwécklung vun der Raumfähr Buran mat der Drorakéit Energija hat d'Sowjetunioun vun 1976 un nach eng Kéier en neien, technologesch éiergäizege Weltraumprojet gestart. Op den éischte Bléck huet et dem US-amerikaneschen Space Shuttle geglach, de System war awer méi flexibel konzipéiert. D'Energija war als eegenstänneg Drorakéit mat 96 Tonnen, spéider als Vulkan mat 175 Tonnen Notzlaascht (fir en niddregen Äerdorbit) ausgeluecht an och fir e weidere Gebrauch gebaut. Déi relativ kleng Dreifwierker vum Buran goufe beim Start eréischt nom Erreeche vum Weltraum agesat. Dat hat et dem Buran erméiglecht, méi eng héich Notzlaascht vun 30 Tonnen, amplaz vu 25 Tonne vum ongeféier grad sou grousse Shuttle matzehuelen.
No enger Rei erfollegräicher, onbemannter Testflich gouf de Programm 1993 offiziell agestallt, nodeems duerch d'Opléisung vun der Sowjetunioun de Budget ofgebrach war. Déi eegestänneg asetzbar Energija war duerno och kommerziell net méi ze benotzen.
Mir
An d'Bléckfeld vn der Weltëffentlechkeet koum d'sowjetesch Raumfaart zulescht virun allem mat der Raumstatioun Mir. Tëscht dem Start vum 19. Februar 1986 an dem gezilten Ofstuerz den 23. Mäerz 2001 goufen hei vill wëssenschaftlech Experimenter bedriwwen a Rekorder gebrach.
Iwwergank an déi russesch Federatioun
Déi sowjetesch Ressourcë vu Mënschen a Material goungen domat gréisstendeels un déi russesch Raumfaartagentur Roskosmos (ufanks RKA) iwwer, déi vill vun de Projete fort- oder nei a Gank gesat huet. Zum Deel war dat an Zesummenaarbecht mat der Ukrain, dem Kasachstan an anere GUS-Staaten, déi fréier en Deel vun der UdSSR waren, geschitt.
Grouss Deeler vun der sowjetescher Raumfaartgeschicht sinn am Kosmonautemusée zu Moskau dokumentéiert.
Meilesteng
Meilesteng an Éischtleeschtungen an der sowjetescher Raumfaart waren:
Yves Wengler
Den Yves Wengler, gebuer de 4. Abrëll 1963 zu Iechternach, ass e lëtzebuergeschen CSV-Politiker. Hie war vun 2015 bis 2023 Buergermeeschter vun Iechternach.
Liewen a Carrière
Hien huet 1982 seng Première am Iechternacher Lycée gemaach an ass duerno op Kaiserslautern op d'Universitéit gaangen, wou hien 1988 säin Diplom als Elektroingenieur krut. Zu där Zäit war hie Sekretär an duerno President vun der Association nationale des étudiants ingénieurs luxembourgeois (ANEIL).
Vun Oktober 1996 bis Juni 2023 war den Yves Wengler Member am Iechternacher Gemengerot. Tëscht Dezember 2005 a Februar 2009 war hie Schäffen a vun 2015 bis 2023 Buergermeeschter. No engem Koalitiounswiessel, als Resultat vun de Gemengewale vum 11. Juni 2023, huet hie säi Mandat als Gemengeconseiller net ugeholl.
Vu Juli 2001 bis Mäerz 2023 war hie President vum Syndicat intercommunal de gestion informatique (SIGI).
Wiesbaden-Westend
Wiesbaden-Westend ass e Quartier am Zentrum vun der Stad Wiesbaden.
2011 hunn do 16.690 Leit gelieft.
François Berléand
De François Berléand, gebuer den 22. Abrëll 1952 zu Paräis, ass e franséische Schauspiller.
Lëscht vun den Uranusmounden
An dëser Lëscht vun den Uranusmounde stinn déi bis ewell (Stand: 01.2015) bekannt natierlech Mounde vum Planéit Uranus. Si ass no der Gréisst vun der Moyenne vun de Bunnradien zortéiert. Aktuell Neientdeckungen hunn e virleefegen Zuelecode, bis si vun der Internationaler Astronomescher Unioun och en Numm kréien.
Déi wichtegst Date vun den Uranusmounden
Eng Bunnschréi vu méi wéi 90° bedeit, datt de Mound den Uranus réckleefeg ëmkreest. An der Reegel beweege sech d'Mounden am selwechten Dréisënn ëm de Planéit, wéi dee mat deem de Planéit ëm déi eegen Achs rotéiert.
Kufa (Homonymie)
D'Wuert Kufa bezeechent:
Josy Schlang
De Joseph ("Josy") Schlang, gebuer de 5. Juni 1924 zu Rodange, a gestuerwen de 24. November 2013, war en Naziaffer am Zweete Weltkrich an ee vun de Wéinegen, déi d'Shoah iwwerlieft haten. Hie war dee leschten iwwerliewende lëtzebuergeschen Zäitzeie vun Auschwitz.
Dem Josy Schlang seng Elteren Tobias Schlang an Anna Grunberg waren eng jiddesch Immigrantefamill aus Polen. No senger Kandheet zu Rodange ass en zesumme mat sengen Elteren a senger Schwëster Sophie op Esch-Uelzecht geplënnert, wou hien eng Léier fir Coiffer gemaach huet. No der däitscher Invasioun vum 10. Mee 1940 huet säi Papp wéinst senger jiddescher Relioun d'Aarbecht op der ARBED verluer.
De Josy Schlang war vum 15. September bis de 16. Oktober 1941 am Prisong am Gronn agespaart. Duerno gouf e mat sengen Elteren a mat senger Schwëster fir d'éischt an de Ghetto Litzmannstadt deportéiert. Seng Famill gouf wuel tëscht Januar a Mee 1942 zu Chelmno vergaast, zesumme mat ronn 55.000 anere Leit, déi vu Litzmannstadt dohibruecht goufen. Fir u si z'erënnere goufen am Abrëll 2021 dräi sougenannt Stolpersteine virun hirem Haus zu Esch geluecht.
De Josy Schlang ass an d'Reichsautobahnlager vun Żabikowo (haut Luboń) komm, wou hien e Joer laang am "Supp" Zwangsaarbecht huet misse maachen. 1943 ass en dunn an d'Aarbechtlager Monowitz vum KZ Auschwitz verluecht ginn. Hien huet och am Kommando Kanada vum Camp Auschwitz-Birkenau geschafft an dunn zu Sosnowitz. Wéi Auschwitz am Januar/Februar 1945 evakuéiert gouf, well d'Rout Arméi ëmmer méi no koum, ass de Josy Schlang an d'KZ Mauthausen deportéiert ginn. Hie gouf de 5. Mee 1945 befreit an ass no sengem Calvaire als eenzegen Iwwerliewende vu senger Famill am September 1945 op Lëtzebuerg zeréckkomm.
Bell hooks
D'bell hooks, gebuer de 25. September 1952 als Gloria Jean Watkins zu Hopkinsville am Kentucky a gestuerwen de 15. Dezember 2021 zu Berea am Kentucky, war eng US-amerikanesch Literaturwëssenschaftlerin a Schrëftstellerin. Si war eng Verfechterin vun intersektionalen, feministeschen, antirassisteschen a kapitalismuskriteschen Usätz.
Hire Pseudonym war en Deel vum Numm vun hirer heemescher Urgroussmamm Bell Blair Hooks, dee si awer a klenge Buschtawe geschriwwen huet.
Liewen
D'Gloria Watkins ass mat fënnef Schwësteren an engem Brudder an enger Famill mat afroamerikaneschen Originnen opgewuess. Si huet zu Stanford an op der University of Wisconsin-Madison studéiert an 1983 op der Universitéit vu Kalifornien zu Santa Cruz promovéiert.
Vun 1994 un huet si als Professesch fir Englesch Literatur am City College zu New York geschafft an hat vun 2004 un eng Professur am Berea College am Kentucky.
D'bell hooks ass no laanger Krankheet de 15. Dezember 2021 am Alter vun 69 Joer un engem Niereversoe gestuerwen.
Wiesbaden-Mitte
2011 hunn do 21.159 Leit gelieft.
Gigors
Gigors ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Trevor Howard
Den Trevor Howard, gebuer als Trevor Wallace Howard den 29. September 1913 zu Cliftonville, Kent, England a gestuerwen de 7. Januar 1988 zu Bushey, Hertfordshire, war en englesche Schauspiller.
No senger Schoulzäit ass hien zu London op d'Royal Academy of Dramatic Art gaangen. Virum Zweete Weltkrich huet hien haaptsächlech Theater gespillt. Am Krich war hie Fallschiermjeeër an der Arméi. Nom Krich huet hien och Rollen am Film krut. Hie war e beléifte Schauspiller fir Charakterrollen.
Vun 1944 bis zu sengem Doud war hie mat der Schauspillerin Helen Cherry bestuet.
Raymond Strasser
De Raymond Strasser, gebuer de 14. September 1930, ass e fréiere lëtzebuergesche Ringer an Olympionik.
Hien huet Lëtzebuerg op den Olympesche Summerspiller 1948 zu London vertrueden.
RGTR-Linn 223
D'RGTR-Linn 223 ass eng regional Buslinn déi am Kader vum RGTR am Optrag vum Ministère fir Mobilitéit an ëffentlech Aarbechten um Trajet Houwald - Lëtzebuerg - Hueschtert - Jonglënster fiert. Virum 17. Juli 2022 ass se als Linn 120 gefuer an huet bis Dezember 2017 zum fréiere Reseau vun den Eurobus-Linne gehéiert.
D'Linn fiert vu méindes bis samschdes all hallef Stonn a sonndes all zwou Stonnen.
Halten op der Linn
(D'Nimm vun den Halte si sou uginn, wéi se am offizielle Fuerplang 07/2022 publizéiert sinn.)
Um Spaweck
All d'Informatioune bezéie sech op de Fuerplang vum 17. Juli 2022
Fändel vun Albanien
Um Fändel vun Albanien (op albanesch: Flamuri i Shqipërisë) ass e schwaarzen Aadler mat zwéi Käpp op engem rouden Hannergrond ofgebilt. En ass den offizielle Fändel vun der Republik Albanien an existéiert a senger haiteger Form zanter dem 7. Abrëll 1992.
Geschicht
Den Aadler gouf am spéide Mëttelalter vun enger Rei adelege Famillen an Albanien benotzt (et gëtt gesot, datt e vum albaneschen Nationalheld Skanderbeg op sengem Fändel benotzt gouf) an ass zum Symbol vun den Albaner ginn. De Wope vun der Kastrioti-Famill, zu där och de Skanderbeg gehéiert huet, gouf berüümt wéi de Skanderbeg eng Revolt géint d'Osmanescht Räich ugefouert huet, déi tëscht 1443 an 1478 zu enger kuerzer Onofhängegkeet vu verschiddenen albanesche Regioune gefouert huet. Den Aadler kënnt u sech vun Emblemen aus dem Byzantinesche Räich, haaptsächlech vun der Palaiologendynastie.
Am Laf vun der Zäit huet den albanesche Fändel eng Rei Ännerungen duerchgemaach a gouf reegelméisseg vun deene Leit, déi un der Muecht waren, modifizéiert. Wärend der Regentschaft vum Kinnek Zog (1928-1939) koum eng Kroun derbäi, a wärend der italieenescher Besatzung vun Albanien goufen zwou Fäschen derbäigesat. Nom Enn vum Zweete Weltkrich huet déi kommunistesch Regierung e gëllene Stär mat fënnef Ecken iwwer dem Aadler säi Kapp gesat, deen de 7. Abrëll 1992, nom Zesummebroch vum Kommunismus, erëm ewechgeholl gouf.
Gebrauch
Déi albanesch maritim Fändelen - souwuel den ziville wéi och de militäreschen - ënnerscheede sech vum Nationalfändel. Dee vun der Handelslott huet dräi horizontal Sträifen an de Faarwe rout-schwaarz-rout. De Fändel vun der Krichsflott gläicht dem Nationalfändel, ausser datt den Hannergrond wäiss ass an e just um ënneschten Deel eng rout Sträif huet.
Tëscht 1995 an 2000 war de Kapp vum Aadler op enger Fënnef-Lekë-Mënz ofgebilt.
Topologie
D'Topologie (gr. τόπος, 'Plaz', and λόγος, 'Léier') ass e Gebitt vun der Mathematik, dat sech mat Eegenschafte vu geometreschen Objeten befaasst, déi ënner kontinuéierlechen Deformatiounen onverännert bleiwen.
Fändel vun Albanien
Gebrauch
Vun 1969 un ass den albanesche Fändel och wäitleefeg inoffiziell am Kosovo, deemools nach Deel vu Jugoslawien, vun der majoritär albanescher Bevëlkerung gebraucht ginn. An den 1990er Joren huet och déi net-unerkannt Republik Kosova de Fändel benotzt. Am Fändel vun der haiteger Republik Kosovo gëtt den Aadler net méi benotzt, fir keng Symboler ze benotzen, déi mat enger bestëmmter ethnescher Grupp assoziéiert kënne ginn. Trotzdem gëtt den albanesche Fändel och haut nach dacks vun der ethnesch albanescher Bevëlkerung am Kosovo, an Nordmazedonien an am Südmontenegro benotzt.
Courbette
Courbette ass eng franséisch Uertschaft a Gemeng am Departement Jura an der Bourgogne-Franche-Comté.
Topologie
De Begrëff Topologie gouf fir d'éischt ëm 1840 vum Johann Benedict Listing gebraucht.
Topologesche Raum
En topologesche Raum ass duerch en Tupel definéiert, wou X e belibegen net eidelen Ensembel ass an \mathcal{O} en Ensembel vu Sousensemble vun X mat gewëssenen Eegenschaften. D'Elementer vun \mathcal{O} nennt een oppe Sousensemble vun X a se musse follgend Axiomer erfëllen:
D'Komplement vun engem oppenen Ensembel O ass en zouenen Ensembel. En Ensembel deen opp an zou ass nennt een zoppen.
Wann e belibege Sousensembel ass, dann nennt een d'Clôture \overline Y vun Y dee klengsten zouenen Ensembel, deen Y enthält, an dat Bannescht  vun Y dee gréissten oppenen Ensembel, deen an Y enthalen ass. D'Differenz vun deenen zwee nennt een de Bord vun Y. Dat Baussescht vun Y ass d'Komplement vun der Clôture, also.
Kontinuéierlech Funktiounen
Eng Funkioun f:X\to Y tëscht topologesche Raim X an Y ass kontinuéierlech, wann d'Urbild f^{-1}(O) vun all oppenem Ensembel O an X en oppenen Ensembel an Y ass. Wann f bijektiv ass an den Inverse f^{-1} och kontinuéierlech ass, dann nennt een f en Homeomorphismus, an X an Y sinn dann homeomorph.
Konvergenz
An engem topologesche Raum kann ee Konvergenz definéieren. Eng Suite an engem topologesche Raum X konvergéiert géint eng Limitt x\in X, wann et fir all oppenen Ensembel, deen x enthält, eng Zuel  gëtt, soudatt fir all m\geq n gëllt, dass x_m\in U. A Wierder seet een, dass fir all Ëmgebung U vun x d'Suite iergendwann an U läit.
Eurovision Song Contest 1988
Den '''33. Eurovision Song Contest''' war den 30. Abrëll 1988 an Irland. Organiséiert gouf d'Eurovisioun dat Joer am Simmonscourt Pavillon vun der Royal Dublin Society zu Dublin. Presentateure waren de Pat Kenny an d'Michelle Rocca. Am Ganzen hunn 21 Länner matgemaach. Malta, Monaco an Zypern waren net dobäi. Zypern wollt zwar ursprenglech matmaachen, mä hire Bäitrag war scho viru Jore mol verëffentlecht ginn. Se konnten dofir a leschter Minutt net matmaache well dat no de Reegelen net erlaabt war. Verschidde Sänger ware scho virdru mol eng Kéier dobäi, d'Kirsten & Søren (Hot Eyes) fir Dänemark 1984 a 1985, d'Grupp Boulevard fir Finnland 1987, d'Yardena Arazi fir Israel 1976 (Deel vu Chocolat, Menta, Mastik), d'Dora fir Portugal 1986, den Tommy Körberg fir Schweden 1969 an d'Grupp MFÖ fir d'Tierkei 1985.
D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Dublin matgedeelt ginn.
Topologie
Metresch Raim
All metresche Raum huet eng induzéiert Topologie, där hir oppen Ensemblen Unioune vun oppene Bäll sinn. Eng Topologie, déi vun iergendenger Metrik induzéiert gëtt, nennt ee metresch Topologie. D'Konvergenz am Sënn vun der Metrik ass dann equivalent zur Konvergenz am Sënn vun der induzéierter Topologie.
Eurovision Song Contest 1988
Déi éischt Plaz krut d'Vertriederin vun der Schwäiz, d'Céline Dion mat 1 Punkt Virsprong virum Scott Fitzgerald (Groussbritannien). Déi drëtt Plaz krut de Grupp Hot Eyes, dee fir Dänemark ugetruede war.
Topologie
Mannifalten
Topologesch Raim kënnen enorm pathologesch sinn, z. B. dem Alexander seng behaarte Sphär. Par conter hu Mannifalten, wéi z. B. d'Sphär, den Torus oder d'Klein-Fläsch, vill méi agreabel Eegenschaften.
Eurovision Song Contest 1988
Fir d'Schwäiz war et déi zweet Kéier datt et de Grand Prix gewonnen hat. Fir d'Gewënnerin Céline Dion war et de Start fir hir weltwäit Carrière. Bis dohi war se nëmmen a Frankräich an a Kanada bekannt.
Och fir d'Lara Fabian, déi fir Lëtzebuerg ugetruede war, war d'Eurovisioun de Start fir eng erfollegräich Carrière.
Topologie
Differentialtopologie
An der Differentialtopologie geet et ëm topologesch Eegenschafte vu Mannifalten an hiren Abettungen.
Algebresch Topologie
An der algebrescher Topologie definéiert een algebresch Invariante vun topologesche Raim, z. B. d'Fundamentalgrupp. Domat kann ee weisen, datt zwéi Raim net homeomorph sinn.
Wiesbaden-Rheingauviertel
De Rheingauviertel ass e Quartier am Zentrum vun der Stad Wiesbaden.
2011 hunn do 19.802 Leit gelieft.
Saint-Antoine (Gers)
Saint-Antoine ass eng franséisch Uertschaft a Gemeng am Departement Gers, an der Regioun Occitanie.
Das Hofkonzert
Das Hofkonzert ass en däitsche Film vum Detlef Sierck aus dem Joer 1936.
Henri Mausen
Den Henri Mausen, ass e lëtzebuergeschen Dokter a Politiker (CSV).
Aulacophora indica
Aulacophora indica ass eng Kiewerleksaart aus der Famill vun de Bamkiewerleken (Chrysomelidae).
De Johann Friedrich Gmelin huet 1790 de wëssenschaftlechen Numm publizéiert.
Wéi aner Kierwerleksaarten aus där Gattung ernieren se sech am léifste vu Planzen aus der Famill vun de Cucurbitaceae (Kürbissen), wat e fir de Mënsch zu engem potentielle Schiedling mécht, wann et ëm Zille vun esou Geméis geet.
Henri Mausen
Hie war vun 1988 bis 1994 an nees vun 2011 bis 2017 Buergermeeschter vun Gemeng Réiden op der Atert.
Bei de Chamberwale vum 18. Juni 1989 gouf den Henri Mausen als Deputéierten an d'Chamber gewielt. Hie gouf no sengem Récktrëtt, de 7. November 1989, vum Ernest Petry ersat.
Melve
Melve ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Schëld E, 21a
D' ass en Hiwäisschëld aus dem Lëtzebuerger Code de la route dat de Chauffere vu verschiddene Gefierer uweist vu wou u si d'Bunn fir lues ze fuere benotze mussen. En Zousazschëld gëtt den Tonnage un oder weist e Symbol vun deene Gefierer op déi sech d'Gebuet bezitt.
Originaltext aus dem Code de la route:
''20. Voie lente - Le signal E,21 a indique aux conducteurs de certains véhicules l'endroit à partir duquel ils sont obligés de circuler sur une voie lente. Un panneau additionnel spécifie le tonnage ou reproduit le symbole des véhicules auxquels cette obligation s'applique''.
Crimen
Crimen ass en italieenesch-franséische Film vum Mario Camerini aus dem Joer 1960 no engem Roman vum Jack Murray.
Ëm wat geet et am Film?
Dräi italieenesch Koppelen gerode bei enger Rees op Monaco an de Verdacht eng Fra ermuert ze hunn…
Les yeux cernés
Les yeux cernés ass e franséische Krimi vum Schauspiller a Regisseur Robert Hossein aus dem Joer 1964.
Ëm wat geet et am Film?
Zu Seefeld ass e räichen Industriellen ermuert ginn. De Franz ee vu sengen Ingenieure versicht de Fall opzeklären...
Riedmann
Riedmann ass de Familljennumm vun ë. a. follgende Persounen:
Crançot
Crançot ass eng franséisch Uertschaft a Gemeng am Departement Jura an der Bourgogne-Franche-Comté.
Vleminckx
Vleminckx ass de Familljennumm vun ë. a. follgende Persounen:
(113) Amalthea
Den (113) Amalthea ass en Asteroid vun der Haaptceinture.
Den Objet gouf den 12. Mäerz 1871 vum Karl Theodor Robert Luther entdeckt.
Den Asteroid gouf no der Amaltheia genannt, enger Nymph, déi no der griichescher Mythologie den Zeus mat Geessemëllech groussgezillt huet.
Peter Green
De Peter Green (fir richteg  Peter Allen Greenbaum), gebuer den 29. Oktober 1946 zu Bethnal Green, an England, a gestuerwen de  25. Juli 2020, war e brittesche Gittarist a Sänger. Hien huet virun allem an de spéiden 1960er Joren eng wichteg Roll an der Blues-, Rock- a Popzeen gespillt.
Bekannt war en als Solist, ma och als Matgrënner a Member vun der Band Fleetwood Mac a fir seng Zesummenaarbecht mam John Mayall. Tëscht dem Enn vun den 1970er Joren an 2004 ass hie mat der  Peter Green Splinter Group opgetrueden.
Zu senge bekanntste Kompositiounen zielen Black Magic Woman (dat vu Santana gecovert gouf) an Albatross.
Penetrator
Den Ausdruck Penetrator (ofgeleet vum laténgesche Wuertstamm penetrare = andréngen, duerchdréngen) bezeechent:
Nicolas Leonardy (Buergermeeschter)
Den Nicolas Leonardy, gestuerwen zu Dickweiler, den 9. November 1927 am Alter vun 71 Joer, war Buergermeeschter vun der Gemeng Rouspert a Member vun der Chambre d'agriculture.
Jean-Marc Bory
De Jean-Marc Bory, gebuer de 17. Mäerz 1934 zu Noville an der Schwäiz a gestuerwen den 31. Mäerz 2001 zu Locmaria, war e Schwäizer Schauspiller.
Händschefabréck Reinhard am Stadgronn
D'Händschefabréck vum Albert Reinhard am Stadgronn an der Plaetisgaass gouf am Joer 1910 fäerdeg gestallt. An hirer beschter Zäit hunn do bis 1.000 Leit geschafft. Et war deemools déi gréisst industriell Firma an der Stad Lëtzebuerg.
Geschicht
1882 huet den Albert Reinhard, gebuer den 9. August 1853 zu Hamm an Däitschland, eng Gierwerei, Fierwerei an Händschefabréck opgemaach. Hie war bestuet mat der Caroline Frank, enger Tatta vum Otto Heinrich Frank, dem Papp vun der Anne Frank.
Am Ufank hat en e puer Gebaier vun der Gierwerei August Charles & Cie am Gronn gelount, déi en 1886 ganz opkaaft huet. En huet an den 1890er Jore weider Gierwereien an der noer Ëmgéigend kaaft a sou seng Firma vergréissert.
Am Dezember 1904 ass seng Firma ofgebrannt, gouf awer 1905 vum Architekt J.P. Martin nei opgebaut an 1910 op eng Längt vun 160 m vergréissert. 1914 hu 560 Leit do geschafft, am Joer 1925 waren et der 1.000.
Den Albert Reinhard ass de 26. Juli 1924 an der Stad Lëtzebuerg gestuerwen. Proprietär vun der Firma goufen d'Bridder Siegmund an Hermann Geiershöfer vun Nürnberg, déi mat den zwee Reinhard-Meedercher Lucie an Irma bestuet waren.
Am Zweete Weltkrich gouf d'Fabréck vum däitschen Okkupant beschlagnaamt. 1941 ass de Betrib vun der Firma Baxmann & Wagner O.H.G. iwwerholl ginn. 1943-44 goufen do mat 205 Leit Gasmaske produzéiert.
Am September 1943 gouf d'Irma Geiershöfer-Reinhard am KZ Auschwitz ëmbruecht an am Mee 1944 ass och de Siegmund Geiershöfer zu Auschwitz am KZ gestuerwen. De 17. August 1942 ass och den Hermann Geiershöfer an der Stad Lëtzebuerg gestuerwen.
1944-45 huet d'Famill Geiershöfer, déi zwee Kanner vum Hermann Geiershöfer, d'Charlotte an de Fredy, d'Händschefabréck nees a Besëtz geholl. Et goufen nees Händschen an och Krawatte produzéiert.
Vun 1947 bis 1953 huet d'Radiosfabréck Ducal den drëtte Stack vun der Händschefabréck gelount fir do mat 60 bis 70 Leit Radioen ze produzéieren.
Den Deel, deen der Brasserie Nationale gehéiert huet, gouf 1985 restauréiert an als Wunnhaus ëmgebaut. Dobäi huet et seng ursprénglech Struktur bäibehalen, nëmmen en Daach mat Mansarden ass zousätzlech drop komm.
Mirebel
Mirebel ass eng franséisch Uertschaft a Gemeng am Departement Jura an der Bourgogne-Franche-Comté.
Oregon
Den Oregon ass e Staat am Nordweste vun den USA.
Bevëlkerung
Vu 50 US-Staaten steet Oregon op Plaz 27 wat d'Bevëlkerung betrëfft. 2015 gouf geschat, datt iwwer 4 Millioune Leit am Staat gewunnt hunn, vun deene sech 87,6 % als wäiss Amerikaner, 12,7 % als Hispanic/Latino, 4,4 % als asiatesch, 2,1 % als Afroamerikaner an 1,4 % als Indianer identifizéiert hunn, woubäi ee méi wéi eng Kategorie konnt uginn.
Ekonomie
D'Duerchschnëttsakommes louch tëscht 2010 an 2014 bei 50.521 US-Dollar pro Stot a 27.173 USD op de Kapp.
Burgas
Wéinst senger geographescher Lag mat e puer Séien, déi ënner Naturschutz stinn, dem Schwaarze Mier an anticken a mëttelalterleche Siidlungen ass Burgas donieft och eng touristesch iwwerregional bekannt Stad. Och d'Festivaler zéie vill Visiteuren aus dem Balkan an aus der ganzer Welt un.
Flamarens
Flamarens ass eng franséisch Uertschaft a Gemeng am Departement Gers, an der Regioun Occitanie.
Le jeu de la vérité
Le jeu de la vérité ass e franséische Film vum Schauspiller a Regisseur Robert Hossein aus dem Joer 1961.
Ëm wat geet et am Film?
Op enger mondäner Soirée an enger Villa, geschitt e Mord. Wie war de Mäerder?
La chanson du souvenir
La chanson du souvenir ass en däitsch-franséische Film vum Detlef Sierck a Serge de Poligny aus dem Joer 1937.
Soss
De Film ass déi franséisch Versioun vum Film Das Hofkonzert.
Chamberwale vum 26. Oktober 1919
Bei de Chamberwale vum 26. Oktober 1919 handelt et sech ëm déi éischt Chamberwalen zu Lëtzebuerg, mat allgemengem Walrecht, bei deenen 48 Deputéiert fir an d'nationaalt Parlament gewielt goufen: Eng éischte Kéier hunn och, sou wéi vun Konstitutivversammlung vun 1918 bestëmmt, d'Fraen däerfe wielen, an eng éischt Kéier gouf et keng Restriktiounen, datt ee misst eng bestëmmt Zomm Steiere bezuelen, fir däerfe wielen ze goen (Zensus-Walrecht).
Kontext an Ausgang
D'Allgemengt Walrecht war eng laangjäreg Revendicatioun vun de Sozialisten, an d'Ironie vun der Geschicht wëll et, datt duerch säin Aféieren ausgerechent hire politesche Géigner, d'Rietspartei, staark profitéiert huet: Obwuel d'Zuel vun de Sëtz vun 53 op 48 erofgaange war, konnt d'Rietspartei hiert Resultat vun 18 op 27 Sëtz ëm d'Hallschecht verduebelen an domat d'absolut Majoritéit kréien. Si huet sech dann och an der Folleg als traditionell stäerkst Partei am Land kënnen etabléieren.
Mat der Marguerite Thomas-Clement aus der Sozialistescher Partei ass och fir d'éischte Kéier eng Fra an d'Chamber gewielt ginn.
Alterspresident ass den Alphonse Eichhorn aus der Rietspartei ginn.
Resultater
/: nei Partei
Cleomedes (Moundkrater)
De Cleomedes ass e groussen Aschlagkrater op der nordëstlecher viischter Moundsäit um nërdleche Rand vum Mare Crisium, südlech vum Krater Burckhardt. De Kraterzentrum ass relativ flaach, bis op en ettlech Niewekrateren, en Zentralbierg an eng an nordëstlecher Richtung lafender Rill, Rima Cleomedes genannt. De Kraterrampli ass terrasséiert.
De Krater gouf 1935 vun der I.A.U. nom griicheschen Astronom Kleomedes genannt.
Chamberwale vum 26. Oktober 1919
Gewielt Deputéiert
Gewielt goufen (Situatioun virun der Ernennung vu Ministeren): ,
Carol Reed
Säi bekanntste Film ass The Third Man aus dem Joer 1949.
Arrêtez les tambours
Arrêtez les tambours ass e franséische Film vum Georges Lautner aus dem Joer 1961 no engem Roman vum Richard Prentout.
Ëm wat geet et am Film?
De Film erzielt dramatesch Evenementer aus engem klenge franséischen Duerf am Zweete Weltkrich
Penetrator (Raumsond)
Als Penetrator gëtt eng Raumsond genannt, déi sech bei enger ongebremster Landung bis zu e puer Meter an de Buedem vun engem Himmelskierper buert fir hien z'ënnersichen. Hie hannerléisst op der Uewerfläch e Kommunikatiounsmodul. Der Begrëff ass vum laténgesche Wuertstamm penetrare (= andréngen, duerchdréngen) ofgeleet.
Mat dëser Technik solle méi präisgënschteg Lander d'Buedembeschaafenheet vu Planéiten, Asteroiden a Koméiten ënnersichen. Technesch fuederen dës Instrumenter eng robust Bauweis, well beim Andréngen an de Buedem Vitesse vum méidausendfache vun der Äerdvitess optrieden (z. B. bei Deep Space 2: 30.000 g fir den andréngenden Deel vum Penetrator an 60.000 g fir déi op der Uewerfläch zeréckbleiwend Kommunikatiounseenheet). Bis elo ass nach kee Penetrator bei enger Weltraummissioun erfollegräich agesat ginn. Erfollegräich Tester goufen awer schonn op eiser Äerd duerchgefouert.
Karst
Karst ass eng geomorphologesch Struktur, déi aus der hydrocheemescher Korrosioun, an hydraulescher Erosioun, vu Fielsen aus léislechem Gestengs (Karbonatgestengs), virun allem op Basis vu Kallek (dorënner Kräid an Tuff), entstanen ass. Et schwätzt een dofir vu Karst-Hielen an Uewerfläche-Karst.
Typesch fir Karst-Landschafte sinn "opgewullt" Landschafte mat Grotten, Hielen, Splécken, agesackten oder ofgebréckelte Fielsen, souwéi engem hydrographesche System, deen dacks ënnerierdesch verleeft.
Karst huet säin Numm vum Kalleksteen-Plateau tëscht Italien, Slowenien a Kroatien, deen op Däitsch "Karst", op Italiensch "Carso" an op Sloweenesch "Kras" genannt gëtt.
De serbesche Geolog Jovan Cvijić huet d'Spezifizitéite vum "Karst" a sengem Artikel Das Karstphänomen beschriwwen an den Numm verallgemengert, sou datt en op Formatiounen aneschtwous iwwerdroe gouf.
Karst gëtt et ronderëm d'ganz Welt, an Europa z. B. am Mëttelmierraum, der Schwäbescher an der Fränkescher Alb, dem Jura, souwéi an de Kallek-Alpen, ma och a Südostasien a Südchina, de Groussen Antillen an am Malaieschen Archipel.
Martin Landau
De Martin Landau, gebuer den 20. Juni 1928 zu New York, a gestuerwen de 15. Juli 2017, war en US-amerikanesche Schauspiller.
De Martin Landau huet an iwwer 170 Kinos- an TV-Filmer matgespillt.
Gallo-réimesch Villa zu Conter
D'gallo-réimesch Villa zu Conter sinn d'Iwwerreschter vun enger Villa rustica aus der Réimerzäit, déi op der Plaz vum haitegen Duerfkär vu Conter stoung.
Beschreiwung
Et handelt sech mat grousser Warscheinlechkeet ëm eng grouss Axialhaffvilla. Si louch, respektiv läit ënner dem historesche Kär vun der Uertschaft Conter.
Deeler dovu konnten no archeologesche Sondagen, am November/Dezember 2016, an dono bei Ausgruewungen, tëscht November 2017 a Mäerz 2018, vum Centre national de recherche archéologique um Flouer An de Steng ,  An de Päschen a Pescher am Südweste vu Conter an An de Leessen am Duerfkär, fräigeluecht ginn.
Bei der Struktur, déi um Flouer Pescher entdeckt gouf, handelt et sech warscheinlech ëm Deeler vum Haaptgebai, dat ë. a. Wandmolereien hat.
Wéi dacks bei sou Häff goufen d'Gebaier an der Zäit ëmgebaut, anescht benotzt oder Deeler dovu méi spéit anzwousch anescht verbaut. Sou goufe schonn am 19. Joerhonnert am Beräich vun der haiteger Kierch a vum Kierfecht Reschter fonnt, déi drop hindeiten, datt d'Haaptgebai aus dem 2. Joerhonnert opgi gouf an zum Deel do nei opgebaut gouf. Bei den Ausgruewunge goufen och Alldagsgéigestänn, Mënzen a Bijoue fonnt.